Kaverno de la Manoj

La Kaverno de la Manoj () estas arkeologia loko kaj rokpentraĵoj situantaj en profunda kaverno ĉe la rivero Pinturas, en la Departemento Lago Bonaero okcidente de la Provinco Santa Cruz en Argentino.

Temas pri belaj rokpentraĵoj tre antikvaj: ĝis nun la plej antikvaj estis datigitaj el 9300 jaroj ekde 1950, t.e. 8-a jarmilo a.K. Temas pri unu el la artaj esprimoj plej antikvaj de la sudamerikaj popoloj kaj deklarita Monda heredaĵo de Unesko en 1999.

La kaverno de la Manoj apartenas al serio de amerikaj arkeologiaj lokoj, kiel Monte Verde (Ĉilio), Pedra Furada (Brazilo), kaj Piedra Museo (Argentino), inter aliaj kiuj pridubigas la tradician teorion pri la malfrua loĝado de Ameriko, por subteni la teorion pri frua loĝado. Alia proksima setlejo en Los Toldos , ankaŭ en la sama provinco, havas restaĵojn de la 11a jarmilo a.K.

Kategorio:Kavernoj
Kategorio:Arkeologiaj lokoj en Argentino
Kategorio:Historio de Ameriko
Kategorio:Mondaj heredaĵoj en Argentino
Kategorio:10-a jarmilo a.K.